  Анжелика Тихонова корреспондент Автокроссъя Россилэн чемпионатэзлэн нырысетӥ люкетэз Чечнялэн шоркараз, Грозныйын, 24-тӥысен 26-тӥ южтолэзёзь ортчиз. Вормисе потӥз Ижкарысь «Автомобилист» школалэсь данзэ утись Денис Тетенов. Со сярысь ивортэ Удмуртиысь мугорез кыдатонъя, спортъя но егитъёслэн политиказыя министерстволэн пресс-службаез. Ӵошатскисьмы ДЗ-Спринт категориын, кытын вожвылъясько «Калиналэн» 1400 кубометръём двигателеныз машинаос, 100 очко люказ. Пусъём, та амалын со куинетӥ арзэ ини вормись луэ. Элькунмылэсь данзэ озьы ик утизы Николай Бердников, Михаил но Тимофей Ведерниковъёс. Соос 5-тӥ, 9-тӥ но 13-тӥ интыос басьтӥзы. Чечнялэн шоркараз 20 улосъёсысь 60-лэсь трос ӵошатскисьёс люкаськылӥзы. Тегъёс: Спорт Ижкар Удмуртия Россия автомашинаос  